Tiken Jah Fakoly a zo ur chaner reggae bet ganet dan 23 a viz mezheven 1968 e Odienne en Aod-an-Olifant. Dizolein a ra buan ar sonerezh reggae ha sevel a ra e strollad kentañ e 1987, Djelys. Dedennet gant an darvoudoù sokial ha politikel en e vro e grog da skrivañ kanennoù war ar stad dilenn, tamm-ha-tamm eo  anavezet en e vro, gant ar re yaouank dreist-holl. Ur produer a zeu e darempred gantañ hag enrolliñ a ra e gasedigoù kentañ e-kerzh ur genskrivadeg sonerezh aozet e Aod-an-Olifant e 1993. E-kerzh ar memes bloavezh e varv ar brezidant Houphoûet-Boigny ha disklêriet e vez ur chanv broadel. E-pad 3 miz ne vez skignet gant ar radio nemet kanennoù relijiel. Kentañ pladenn Fakoly a zeu er-maez hep kaout tamm brud ebet, un nebeud mizioù war-lech e teu er-maez ur bladenn all met chom a ra divrud adarre. Fakoly a  ziviz sevel kanennoù politikel, flatrañ an drougimplijoù hag emsaviñ a ra ar bolitikerien o skrivañ e sonjoù en e ganennoù. Gant sikour achant e vignoned e laka da zont er-maez  Mangercratie  hag a zo brudet kenañ en Afrika hag er broioù gallek. E 1998 e krog Tiken Jah Fakoly da enrollañ e bladennoù e Frañs. Youlek, ech embann Fakoly e 2002 ar bladenn  Françafrique  enrollet en ur studio brudet mat : Tuff Goong e Kingston, e Jamaika. Brudet-tre e krog da vezañ. Deuet er-maez e 2004 ez eo  Coup de  Gueule  ur bladenn reggae roots tennet eus ar vuhez e Jamaika hag en Aod-an-Olifant. Leun a dud o deus sikouret anezhañ da enrollañ e bladenn : Tyrone Downie, ar ganerien Black Uhuru, Zebda ha Magyd Cherfi hag en deus skrivet gant Fakoly ar ganenn  Tonton dAmérica . Vel ma lâr e-pad e atersadennoù e servij e sonennoù da lakaat da soñjal ouzh an diaesterioù kavet en Afrika, ar chleñvedoù, ar baourentez...Servijout a ra ivez da chom hep disoñjal eo ar pobloù afrikan tud veldomp gant o hengounioù, o  sevenadur... Abalamour da se eo brudet Tiken Jah Fakoly en Afrika hag en Europa a-bezh.